Source: http://www.retriiverid.ee/katsed-koolitus/retriiverite-working-testi-reeglid/
Timestamp: 2019-05-25 02:01:06+00:00

Document:
Retriiverite Working Testi reeglid (RWT) | Eesti Retriiverite Tõuühing
Eesti Retriiverite Working Testi reeglid on koostatud FCI‚ Guidelines for International Gundog Working Test for Retrievers’ põhjal. These guidlines were approved by the FCI General Committee in March 2007 in Amsterdam. They are effective from July 1st, 2007.
Kinnitatud EKL juhatuse poolt 02.07.2009.a. Kehtivad vastuvõtmise hetkest.
Retriiverite Working Testi reeglid (pdf)
1.1. Käesolevate reeglite järgi võivad ametlikke Retriiverite Working Testi (RWT) katseid korraldada MTÜ Eesti Retriiverite Tõuühing (ERTÜ), teised retriiverite ühingud ning muud koeraorganisatsioonid, kes on Eesti Kennelliidu (EKL) liikmesorganisatsioonideks.
Retriiverite WT katses võivad osaleda koerad, kes on vähemalt kaheksa (8) kuu vanused ja retriiverite tõukatsed positiivselt sooritanud.
4.1.1. Katse korraldustoimkonnal on õigus vastu võtta vastu hilinenuid registreerimisi, kui katses on vabu kohti. Pärast registreerimistähtaja lõppu lisanduvad koerad tuleb kooskõlastada hindava kohtunikuga. 4.2. Registreerimised kehtivad vaid siis, kui osalustasu on makstud nõuetekohaselt.
Käesolevate reeglite üldsätetes reguleerimata küsimustes lähtutakse EKL’i poolt kehtestatud eeskirjadest. Eesti Retriiverite Working Testi reeglid on koostatud FCI‚ Guidelines for International Gundog Working Test for Retrievers’ põhjal. These guidlines were approved by the FCI General Committee in March 2007 in Amsterdam. They are effective from July 1st, 2007.
II Retriiverite Working Testi reeglid
§ 1 Katse eesmärk
Katse peamiseks eesmärgiks on hinnata retriiverite sobivust ning töötahet jahiolukorras esinevate ülesannete sooritusel, võttes ühtlasi arvesse ka aretuseesmärke.
§ 2 Katse korraldamine
Katsete taotlemisel ning korraldamisel on kohustuslik järgida eeskirja osas üks (1) loetletud üldisi reegleid ja määruseid ning kennelliidu üldisi määruseid.
§ 3 Katsete klassid
Algklass (ALG), kus saavad osaleda retriiverite tõukatse edukalt läbinud koerad. ALG 1. järgu saanud koer siirdub avaklassi. Avaklass (AVA), kus saavad osaleda ALG 1. järgu saanud koerad. AVA 1. järgu saanud koer siirdub võitjaklassi. Võitjaklass (VOIT), kus saavad osaleda AVA 1. järgu saanud koerad. Koer võib jätkata osalemist alamates klassides selle kalendriaasta lõpuni, mil ta saavutas kõrgemasse klassi siirdumist võimaldava tulemuse. Kui koer võtab osa kõrgema klassi katsetest, siis ta enam alamates klassides osaleda ei saa.
§ 4 Koerajuht
Koerajuht peab täitma kohtunike ja korraldajate juhiseid. Hindamise ajal ei ole koerad rihma otsas, kui kohtunik ei määra teisiti. Koera suunatakse selgete käemärkidega. Koera juhtimisel katse käigus on soovituslik kasutada vilet. Kui koerajuht kutsub koera soorituse ajal tagasi kõrvale, hinnatakse seda ava- ja võitjaklassis kui selle etapi soorituse katkestamist.
§ 5 Äratoodavad esemed
Katsete ajal tuleb kasutada selleks eesmärgiks valmistatud, avalikult saadaval olevaid, kangast kattematerjaliga kaetud äratoomisesemeid – dummysid. Valdav enamus dummysid peavad olema ca 0,5 kg raskusega.
§ 6 Katse sooritamine
Working Test koosneb vähemalt neljas erinevas soorituspaigas läbiviidavast etapisooritustest. Ülesanded on koostatud selliselt, et nad vastaksid võimalikult täpselt reaalsetele jahiolukordadele. Kui võimalik, tuleb koer panna läbima katseid nii ärasaatmiskohast, kui maastikul jahiketis (walking-up) liikudes, kui ka vees. Koerale tuleb anda võimalus demonstreerida oma markeerimisoskusi ning kasutada retriiverite kaasasündinud omadusi.
Dummysid ei tohiks paigutada selliselt, et koer, minnes ühe dummy äratoomistrajektoorile, möödub teisest dummyst liialt lähedalt. Äratoomisdistantsid kahe dummy vahel ei tohi samas olla suuremad kui 150 meetrit.
Markeerimisülesanded tuleb korraldada selliselt, et koeral on võimalik saagi allalaskmised markeerida. Lask tehakse alati enne dummy viset. Laskja asukoht peab olema selline, mis vastab reaalsele laskmisvahemaale. Soovitatakse kasutada haavlipüssi, ent kui olukord seda nõuab, siis on lubatud kasutada stardipüstolit või sellele vastavat relva. Kõikidele koertele tuleb visked teha sama suurte ja sama värvi dummydega. Visetel on lubatud kasutada dummypüssi.
Otsimisülesannete puhul antakse koerajuhtidele teada dummyde kukkumise piirkond, kuid mitte nende täpset asukohta. Dummyde asukohti vahetatakse selliselt, et töötingimused oleksid võimalikult võrdsed kõikide koerte jaoks. Ulatuslikud otsingupiirkonnad ei kuulu selle katseliigi juurde. Ülesannete raskendamiseks kasutatakse ära maastiku võimalusi ja iseärasusi, dummyde arv hoitakse madalal (1-3 tk) ja dummyd paigutatakse väga hoolikalt (peidetakse, kui vaja). Koerte sooritusjärjestus määratakse peamiselt loosi alusel.
§ 7 Hindamine
Kohtunik võib hinnata ühte või enamat osasooritust. Samas soorituspaigas võib tööd teha ka mitu kohtunikku. Kohtunik vastutab selle eest, et iga koer saab võimalikult hea ning võrdse võimaluse demonstreerida oma võimeid retriiverina. Ülesande alguses annab kohtunik koerajuhile ülesande sooritamiseks vajalikud juhised. Juhised võib anda ka kogu katses osalevale rühmale ühiselt, sissejuhatuse käigus. Osasoorituse järel kommenteerib kohtunik mõne sõnaga koera sooritust. Koera saadud punktiarvu selles etapis ei mainita.
7.1. Hinnatavad omadused
Retriiver peab järgnema tihedalt koerajuhi küljel, olema vait ning püsima paigal, ilma et koerajuht peaks üldse koerale mingit tähelepanu pöörama. Retriiver peab demonstreerima head otsimisoskust, initsiatiivi, haistmismeele kasutamist ja „saagi” leidmisoskust. Koer ei tohi ühtegi maastikutüüpi vältida ning peab vette minema ilma õhutuseta.
Hea markeerimisoskus on väga oluline. Koer peab teraselt jälgima laskude suunda ning jätma meelde kukkumiskohad. Iseseisev ning sirgejooneline kukkumiskohale minek ning dummy kiire leidmine on märk koera suurepärasest markeerimisvõimest. Kui koer saadetakse saaki ära tooma, mille kukkumist tal ei olnud võimalik näha, peab ta käske innukalt täitma ja tegema head koostööd koerajuhiga. Üldiselt vajavad parimad koerad kõige vähem juhendamist ning nende käes tunduvad kõik ülesanded lihtsate ja hõlpsatena.
Kui retriiver leiab dummy üles, võtab ta selle koheselt ja omaalgatuslikult suhu, toob kiirelt ja pehme, tasakaalustatud võttega tagasi ning loovutab koerajuhile kätte. Kui koer laseb dummyl maha kukkuda selleks, et saavutada paremat võtet, ei peeta seda väga suureks veaks.
7.2. Katse katkestamine
Katse katkestatakse, kui koer käitub mõnel alljärgneval viisil:
pidev ja häiriv vingumine või haukumine;
ilmne laskude kartus;
liigselt kõva võte dummyst;
koer keeldub vees töötamast;
Lisaks ülaltoodule tuleb katse katkestada, kui koerajuht karistab koera katsepaigas või kui koer saab katse käigus viga selliselt, et katse edasine sooritamine põhjustab talle valu või piina.
7.3. Punktid
Igal soorituspaigal läbitud ülesannete eest on võimalik saada maksimaalselt 20 punkti. Kui koer teeb mõne allloetletud vigadest, saab ta null (0) punkti:
koer otsib, dummy suus;
koer vahetab dummyt;
koer keeldub dummyt ära toomast;
koer stardib liiga vara saaki ära tooma;
koer ei allu enam kontrollile.
Kui koer ei suuda dummyt üles leida, langeb reeglina kogu osasoorituse tulemus nullile. Sõltuvalt ülesannetest ja katseklassist, võib rakendada ka varianti, kus samal soorituspaigal läbitud ülesandeid hinnatakse eraldi (10+10 punkti). Viga, mis viib null punkti saamiseni, välistab koera järgu saamise, kuid koer võib katset jätkata juhul, kui kohtunikud ei otsusta teisiti.
Üks tõsine viga võtab koeralt maha vähemalt pooled ülesande võimalikust maksimumpunktimäärast. Kaks tõsist viga annavad ülesande tulemuseks null punkti.
Tõsised vead on:
halb järgnemine koerajuhile;
rahutu käitumine ärasaatmiskohas;
vingumine või haukumine;
halb kontrollitavus;
koera põhjendamatu häirimine koerajuhi poolt katseolukorras;
valjuhäälne koera juhtimine;
koer on liialt sõltuv koerajuhist;
aeglane ja/või vastumeelne töötamine;
hoolimatu äratoomisvõte dummyst;
halb markeerimisoskus.
7.4. Finaal
Working Test viiakse reeglina läbi selliselt, et punktid liidetakse kokku enne viimast soorituspaika. Koerad, kellel veel on võimalus saada esimene järk, kutsutakse finaali, mida kõik kohtunikud hindavad üheskoos. Finaalis hinnatakse kõiki koeri samaaegselt, kas siis samal äratoomiskohal või äratoomistrajektooril liigeldes. Vajaduse korral jagatakse koerad mõistliku suurusega rühmadesse. Muude koerte järjestus määratakse enne finaalsooritust saadud punktimäärade põhjal.
Kui pärast finaali läbimist on kaks või enam koera viigiseisus, korraldatakse nendele korduskatse. Korduskatse korral antakse koerale nii palju äratoomisvõimalusi, kui kohtunikud vajalikuks peavad. Kordussooritused ei mõjuta enam koera tulemusi järjestuses.
§ 8 Järkude andmine
Esimene (1.) järk antakse koerale, kes on saanud vähemalt 75% tulemuse maksimumpunktimäärast ja vähemalt 11 punkti igalt soorituspaigalt.
Teise (2.) järgu saamine eeldab vähemalt 60% tulemust maksimumpunktimäärast ning vähemalt 8 punkti igalt soorituspaigalt.
Kolmanda (3.) järgu saamine eeldab vähemalt 50% tulemust maksimumpunktimäärast ning vähemalt 5 punkti igalt soorituspaigalt.
Kui koera punktimäärast ei piisa järgu saamiseks või kui kohtunik on olnud sunnitud katse katkestama, märgitakse järgukoha juurde null (0).
Kui koerajuht katkestab soorituse olukorras, mil kohtuniku hinnangul oleks koeral olnud veel võimalus jõuda järgukohale, märgitakse tulemuseks kriips (-).
Viimane uuendus: 2011/04/11

References: § 1

§ 2

§ 3

§ 4

§ 5

§ 6

§ 7

§ 8